text: पहले टेस्ट में 31 रन और लॉर्ड्स में पारी व 159 की हार के बाद ट्रैंट ब्रिज में 203 रन की जीत ने उम्मीद जगाई लेकिन साउथंपटन में 60 रन की हार के बाद भारतीय टीम के हाथ से सीरीज निकल गई। इसमें कोई दो राय नहीं कि भारतीय तेज गेंदबाजों ने अपनी जिम्मेदारी बखूबी निभाई लेकिन मैच सिर्फ गेंजबाजों से नहीं जीती जाती। बल्लेबाजों का प्रदर्शन पूरी शृंखला में लचर रहा। कोहली को छोड़ दें तो बाकियों की स्थिति दयनीय ही रही। स्पिन गेंजबाजों को खेलने में माहिर माने जाने वाले भारतीय बल्लेबाजों ने मोईन अली के सामने घुटने टेक दिए। बल्लेबाजों में सौरव गांगुली, राहुल द्रविड़ और वीवीएस लक्ष्मण सरीखे अनुभव की कमी साथ झलक रही थी।